Ο **Ζεσούς Μπλάσκο** (**Jesús Blasco**, Βαρκελώνη, 3 Νοεμβρίου 1919 – 21 Οκτωβρίου 1995) ήταν βραβευμένος Ισπανός καλλιτέχνης, εικονογράφος και δημιουργός κόμικς. Η σταδιοδρομία του διήρκεσε επί 6 δεκαετίες, από το 1935 έως το θάνατό του. Τη δεκαετία του ’60 και ’70 εργάσθηκε κυρίως για λογαριασμό Βρετανικών εκδοτικών εταιριών. Γνωστές δημιουργίες του αποτελούν οι σειρές *Steel Claw* στο περιοδικό *Valiant* (1962 – 1973) και *Buffalo Bill*.
Τιμήθηκε με το βραβείο Yellow Kid (1982).

Πρώτα χρόνια και καριέρα
------------------------

Ο Μπλάσκο γεννήθηκε ως το μεγαλύτερο από πέντε αδέλφια, ένας εκ των οποίων υπήρξε ο επίσης σχεδιαστής Alejandro Blasco (*Billy the Kid*, *Buffalo Bill*). Δεσπόζουσα μορφή των Ισπανικών κόμικς και ο ίδιος, έκανε την εμφάνισή του στο χώρο σε ηλικία μόλις 15 ετών από το Ισπανικό περιοδικό *Mickey*. Στο έντυπο *Boliche*, εντούτοις, δημιούργησε τις πρώτες του εικονογραφημένες δουλειές και πιο συγκεκριμένα τις περιπέτειες του χαρακτήρα *Cuto*. Το 1936 πήρε μέρος στον εμφύλιο που ξέσπασε στη χώρα του και το 1940 επέστρεψε στην απασχόλησή του. Στο περιοδικό *Mis Chicas* ζωγράφισε τις σειρές *Anita Diminuta* και *Los Tres Inseparables*. Η τεχνική του υπήρξε σχεδιαστικά πολυσχιδής εκτεινόμενη σε μία ευρεία γκάμα θεμάτων που περιελάμβανε τόσο ιστορικές σειρές (*Robin Hood*, *Tallafero*, *Dick Turpin*, *Adam Eterno*, *The Indestructible Man*), όσο και αθλητικές απεικονίσεις, γουέστερν, σκοτεινές ιστορίες μυστηρίου, ενώ εργάστηκε και για περιοδικά για κορίτσια. Το 1960 συμφώνησε να συνεργαστεί με την εταιρεία *Fleetway*, το 1968 ήταν συν-δημιουργός του καρτούν *Los Guerilleros* για το Βελγικό έντυπο *Spirou* για το οποίο έφτιαξε σχέδια της σειράς *Paul Foran*, σε κείμενα του Gil. Οι δουλειές του προκάλεσαν το ενδιαφέρον του εκδότη Πατ Μιλς με τον οποίο και συνεργάστηκε για τη δημιουργία της σειράς *Invasion 1999* στο εναρκτήριο τεύχος του περιοδικού επιστημονικής φαντασίας *2000AD* (1977). Συνεισέφερε, ακόμη, στην εικονογράφηση άλλων πολύ γνωστών σειρών, όπως *Capitan Trueno* (σε κείμενα του Victor Mora), Tex Willer κ.α. Εργάσθηκε επίσης και στη Γερμανική αγορά (περιοδικό *Tom Berry*, του οίκου *Pabel Verlag*). Στο ξεκίνημα της δεκαετίας του ‘80, μαζί με δύο από τα αδέλφια του δημιούργησαν τη σειρά κινουμένων σχεδίων *Une Bible*, σε σενάριο του Claude Moliterni.

Παραπομπές
----------

1. 1 2  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. b/blasco\_jesus. Ανακτήθηκε στις 9  Οκτωβρίου 2017.
2. 1 2  «Diccionario biográfico español» (Ισπανικά) Real Academia de la Historia. 2011. 8708/jesus-blasco-i-monterde. Ανακτήθηκε στις 9  Οκτωβρίου 2017.
3. ↑  (Γαλλικά) *BD Gest'*. 8949. Ανακτήθηκε στις 9  Οκτωβρίου 2017.
4. ↑  (Αγγλικά) *Find A Grave*. 13505756. Ανακτήθηκε στις 9  Οκτωβρίου 2017.
5. ↑  «Tebeosfera». (Ισπανικά) *Tebeosfera*. Asociación Cultural Tebeosfera, ACyT Ediciones. Ανακτήθηκε στις 9  Μαρτίου 2018.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11892318x. Ανακτήθηκε στις 10  Οκτωβρίου 2015.
7. 1 2  (Ολλανδικά) *RKDartists*. rkd.nl/explore/artists/346267. Ανακτήθηκε στις 3  Σεπτεμβρίου 2022.
8. ↑   Khoury, George (2004). True Brit: A Celebration of the Great Comic Book Artists of the UK. TwoMorrows Publishing. ISBN 978-1-893905-33-7
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Ιανουαρίου 2021. Ανακτήθηκε στις 23 Σεπτεμβρίου 2021.
10. ↑  Lambiek Comiclopedia. "Jésus Blasco"
11. ↑   Groensteen, Thierry; France, Bibliothèque nationale de (2000). Maîtres de la bande dessinée européenne (in French). Bibliothèque nationale de France. ISBN 978-2-7177-2121-8
12. ↑   Horn, Maurice (1977). Comics of the American West. Winchester Press. ISBN 978-0-87691-190-7
13. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36914828
* **Europeana**: agent/base/48322
* LCCN: n84008157
* ISNI: 0000 0001 0887 6937
* GND: 1257821423
* SUDOC: 23169329X
* BNF: cb11892318x (data)
* ICCU: RAVV077851
* BNE: XX821905
* RKD: 346267

 |

 |